google/wiki40b huggingface dataset:
Tivoli Audio

Tivoli Audio er et amerikansk selskap som produserer hovedsakelig radioer og annet lydutstyr. Selskapet ble startet av Tom DeVesto. Tivoli Audio legger vekt på et enkelt og funksjonelt design uten overflødige knapper. Henry Kloss har designet flere av modellene. 
Selskapet er mest kjent for modulbaserte radioer som kan brukes som en enkeltstående mono-enhet eller tilkobles en ekstra høyttaler for å oppnå stereo. Disse modellene har også minijack-plugger for aktiv subwoofer, CD/MP3-spiller og utlinje.
Wilson County (Texas)

Historie

Arkeologiske funn i Wilson County har vist nærvær av paleo-indianske jegere og samlere i fjern fortid. Senere var området bosted og/eller jaktmarker for indianerstammer som tonkawaer, aranamaer, tamiques, karankawaer, tawakonier, lipan-apacher og comancher.
I september 1718 krysset Martín de Alarcón området på sin ferd for å utforske Espíritu Santo-bukten. Pedro de Rivera y Villalón krysset fylket i 1727 under en ekspedisjon for å inspisere Ny-Spanias grensebefestninger. I 1766–67 besøkte Marqués de Rubí området da han skulle inspisere de spanske grensetrakter, og i 1798 var også Francisco Vásquez de Coronado såvidt innom området under sin utforskning av kystområdene østenfor.
De første to landkonsesjoner i området var til Luis Menchaca og til Andrés Hernández, som etablerte rancher ca. 1832-1833.
Anglos begynte å ankomme i 1840-årene, plantsjefolk fra sørstatene i 1850- og 1860-årene, og så fulgte tyske og polske immigranter, og folk fra andre land.
Wilson County ble dannet i 1860 av deler av Bexar County og Karnes County. Det har fått sitt navn etter James Charles Wilson, senator for Texas i Washington D.C. og en av lederne for den evangelisk-metodistiske kirke i Texas.
Buse (navn)

Etymologi

Buse er dannet av persiske بوسه (buse), «kyss».
Bergen lufthavn, Flesland

Historie

De første skrittene mot en flyplass på Flesland ble tatt i 1937, da deler av gården Flesland ble ekspropriert av kommunen. I 1952 vedtok myndighetene at en flyplass skulle bygges på Flesland. Terminalbygget fra 1955 ble tegnet av arkitekt Halfdan B. Grieg og den nye flyplassen hadde en rullebane på 2990 meter. Den opprinnelige flyplassen ble hovedsakelig finansiert av NATO. 
To dager før åpningen skrev Bergens Arbeiderblad: «Området utenfor ekspedisjonslokalene fortoner seg som en sammenhengende steinrøys, som aller minst er egnet til å faseres av nylonbeslåtte dameben i høyhælte pumps...» Men rullebanen var flott, slik at tittelen på reportasjen var like fullt: «Prakftfull flyplass, men påvirke lokaliteter.» I boken Da Bergen tok av kan man lese at rullebanen hadde vært flott så lenge at den ble tatt i bruk av småbarnsfamilier på søndagstur med barnevogn.
Like fullt var trafikken et år etter åpningen rimelig god. Plutselig fikk Bergen tre daglige turer til Oslo og like mange tilbake. I tillegg fantes det en daglig rute til Stavanger og Kristiansand. To dager i uken korresponderte flyet til Stavanger også med videre fly til London og Amsterdam. Nordover fortsatte Vestlandske Luftfartsselskap å fly til mørebyene og til Trondheim. SAS hadde mesteparten av trafikken og tilbød tur til Trondheim, via Oslo for samme pris. Terminalbygget fungerer i dag som helikopterterminal for offshoretrafikken. 
En ny daværende terminal (Terminal 2) åpnet i 1988. Denne ble også tegnet av arkitekt Halfdan B. Grieg. Terminalen har 11 gater med embarkeringsbroer, nummerert 21–32. I 1991 stod dagens tårn ferdig. Tårnet er plassert mellom daværende terminal 1 og 2. Etter utvidelser i 2017 fungerer terminal 2 i hovedsak som en utenlandsterminal med taxfree-butikker og en rekke serveringstilbud. Idag fungerer denne terminalen ikke som en egen terminal, men som en del av den nye terminalen.
Kink Aware Professionals

Kink Aware Professionals er et amerikansk-basert nettsted med lister over terapeuter (psykologer, psykiatere, sosialarbeidere o.l.), leger og advokater som har kunnskap om og forståelse for lærkultur, sadomasochisme og fetisj. De fleste på disse listene er fra USA, men også enkelte personer fra andre deler av verden finnes på listene. Så langt finnes en nordmann på listene, psykolog Odd Reiersøl.
Det understrekes at det at et navn står på disse listene ikke sier noe om kvaliteten på tjestene personen leverer, men kun at han eller hun regner seg for å ha kunnskap om og forståelse for såkalte «alternative livsstiler».
Nettstedet er etablert for å hjelpe mennesker i lær-/SM-/fetisjmiljøet å finne fagfolk som kan hjelpe dem om de har behov for det. Mange terapeuter, leger, advokater og andre mangler kunnskap om alternative livsstiler og seksuelle orienteringer, og mange sadomasochister og andre kvier seg for å søke hjelp når de trenger det, i redsel for å bli misforstått eller ikke bli tatt på alvor.
Nettstedet Kink Aware Professionals ble startet og drevet av amerikaneren Race Bannon på frivillig basis. Han har nå overlatt driften av nettstedet til SM-organisasjonen National Coalition for Sexual Freedom. Det er gratis for fagfolk å stå på listene på nettstedet.
Serie A 1961–1962

Serie A  er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Thomson (enhet)

Definisjon

Thomson er definert som:
hvor u representerer atommasseenheten, Da representerer enheten dalton, og e representerer den elementærladningen.
For eksempel ville ionet ha en masse på 91 Da. Dens ladning er +2. Ionet ville dermed bli observert ved 45.5 Th i et massespektrum.
New Albion

New Albion, også kjent som Nova Albion, var navnet på regionen rundt stillehavskysten av Nord-Amerika utforsket og oppdaget av Sir Francis Drake og festet av ham for England i 1579. Omfanget av New Albion og plasseringen av Drakes Landing har lenge vært debattert blant historikere, med mest tro på at han kom i land et sted på kysten av Nord-California.
Albion, «den hvite», er et arkaisk navn på øya Storbritannia - en henvisning til de hvite krittklippene langs Den engelske kanal i Kent .
Til tross for bred enighet blant historikere om at Drake landet på vestkysten av Nord-Amerika, har den nøyaktige plasseringen av New Albion vært gjenstand for flere teorier: det eneste bekfreftede arkeologiske funnet fra 1500-tallet er porselen som ble funnet ved Drake's Bay.
Fylkesvei 4170

Fylkesvei 4170 går mellom Dambrua og Jerstad i Kvinesdal kommune. Veien er 2,1 km lang.
Frem til 2019 hadde veien betegnelsen Fylkesvei 827.
Shadows Fall

Shadows Fall er et amerikansk heavy metal-band fra Springfield, Massachusetts som ble dannet i 1995. De er en av de få moderne heavy metal-bandene som har mye av sin lyriske påvirkning fra østlig filosofi.
Siden gruppens dannelse i 1995, har Shadows Fall i alt gitt ut seks studioalbum, to samlealbum, og en DVD. I februar 2008 var bandet et av de Grammy-nominerte bandene innen kategorien Best Metal Performance for deres sang «Redemption» fra albumet Treads of Life.
Shadows Fall ga ut sitt sjette album, Retribution den 15. september 2009, gjennom bandets eget plateselskap, Everblack Industries, som ble opprettet i forbindelse med Warner Music Group's ILG, Ferret Music og ChannelZERO Entertainment.
Shadows Fall skal etter planen spille på Jägermeister Stage under Rockstar Mayhem Festival som blir satt opp i juli og august 2010.
Ikkje utan deg

Ikkje utan deg er et musikkalbum med Olav Stedje, utgitt den 4. oktober 2010.
Mynonebra

Utseende

Apodasyini er små til middelsstore (5-10 millimeter), grå- eller brunlige trebukker. Oversiden er kledt med ganske korte hår, kraftig og tett punktert, ofte med mønstre av fine skjell. Antennene er knapt så lange som kroppen. Pronotum er nærmest tønneformet, uten pigger eller tenner langs kanten eller oftere med en kort tann midt på. Dekkvingene er jevnbrede med markerte "skuldre". Beina er forholdsvis korte.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Filippinene, Molukkene og Ny-Guinea, med én art i hvert område.
Maskens sønn

Handling

Tim Avery (Jamie Kennedy), en fremadstormende tegneserietegner, føler seg uvillig til å bli far da han må ta vare på en baby med utrolige egenskaper. Babyen har merkelige krefter som han bruker til å torturere sin far. Babyen ble unnfanget mens hans far hadde på seg Lokes maske, en mytologisk maske som transformerer den som har den på seg til et manisk alter-ego som kan endre form. En baby med gudeliknende krefter kan virke ille, men det er også familiens hund, Otis, som forsøker å bruke masken for å få Tims oppmerksomhet. De virkelig dårlige nyhetene er derimot at Loke (Alan Cumming) ønsker masken sin tilbake, under kommando fra sin far, Odin.
Filmen er på bunnen en tegnefilm i kjent Per Ulv og Bippe Stankelbein-stil, med korte scener der Loke forsøker å finne barnet født av masken, siden han vet at om han finner barnet, finner han også masken. Til slutt finner Loke babyen, og en slåsskamp oppstår. Dette resulterer i at Odin tar Lokes krefter.
Loke kaller på Odin, og overbeviser ham om å gi tilbake kreftene for en time, slik at han kan hente tilbake masken. Han truer Avery til å møte opp med masken, hvis ikke vil han aldri se sin sønn igjen. Til slutt ender det hele i en kamp mellom Loke og Avery, til Loke innser at de er jevnt gode til å slåss, og lar babyen bestemme hvem som skal få masken. Babyen bestemmer seg for Avery. Odin kommer ned til jorden for å kjefte mer på Loke, noe som fører til at Avery bare gir masken til Loke, før Loke og Odin igjen drar opp til gudeverdenen i godt humør.
Jotka Fjellstue

Meteorologisk stasjon

Stasjon som måler nedbør og snødybde, samt vurderer nedbørslag og snødekkets
utbredelse, døgnlig om morgenen. Observasjonene sendes met.no ukentlig. Har vært i tjeneste siden 1923.
Blommer på bar mark

Handling

Filmen handler om all den omsorg og oppmerksomhet som må til for at en asalea skal blomstre. Det er et skaperverk i seg selv. Stor stas er det også at Jørgine har fått datteren sin hjem fra byen. Vinteren går. I vinduskarmen breier asaleaen seg stadig mer, til den slår ut i full blomst en vårdag.
Oiratkonføderasjonen

De fire oirater (Dorben Oirad), også kjent som alliansen av de fire oiratiske stammer eller den oriatiske konføderasjon (mongolsk: Дөрвөн Ойрад) var en konføderasjon av oriatiske stammer, som markerte begynnelsen på de vestlige mongoler i mongolsk historier.
Selv om de østlige mongoler og tallrike historikere bruker benevnelsen «fire oirater», er det ingen enighet om identiteten til de fire opprinnelige stammer. Det antas at disse stammene refererer til Choros, Torghit, Dörbet Oirat og Khoid, men det er også en teori om at oiratene utgjorde politisk-etniske grupper som bestod av flere mannslinjer.
Jan Troell

Tidlig karriere

Troell var i utgangspunktet barneskolelærer, men begynte så smått å lage kortfilm på begynnelsen av 1960-tallet. Han ble deretter fotograf for Bo Widerberg, og i 1966 debuterte han som langfilm-regissør med filmen Här har du ditt liv, som var en adapsjon av nobelprisvinner Eyvind Johnsons bok Romanen om Olof. Denne filmen er en biografisk novelle, og handler om en arbeiderklassegutt fra Sverige i begynnelsen på 1920-tallet.
Hans neste film, Ole dole doff, kom i 1968, og med denne vant han Gullbjørnen under Filmfestivalen i Berlin.
Det verket Troell har blitt mest kjent for er de to filmene Utvandrarna fra 1971 og Nybyggerne fra 1972. Disse to filmene omhandlet svenske bønder som emigrerte til Amerika midt på 1800-tallet. I likhet med hans første film var disse to også adapsjoner, i dette tilfellet basert på Vilhelm Mobergs bøker. Utvandrarna ble nominert til flere Academy Award-priser.
Jan Troell er kjent for å være både kunstner og håndverker. Når han regisserer filmer tar han ofte del i flere roller, være seg foto og klipp. Ifølge ham selv, velger han som oftest det som «syns och känns, framför ord och argument».

Troell som dokumentarskaper

I 1988 dro Troell Sverige rundt med et kamera og en båndopptager. Dette resulterte i det han selv beskriver som han viktigste verk, Sagalandet, en tre timer lang dokumentar om rikets tilstand. Han la ut på reise uten noe klart mål om hvordan han skulle få frem det han ville, nemlig det svenske folks likegyldighet til liv og natur. På 1970- og 1980-tallet gjennomgikk Sverige en intensiv moderniseringsprosess. Den tidligere etterkrigspessimismen ble byttet ut med en sterk fremtidstro, der individuell frihet, likhet og global merkedshandel stod i fokus. Dette var på den tiden Norge gikk inn i den såkalte «jappe-tiden». Sverige ble et mer moderne Sverige, der sosialistisk demokratisering og humanistisk massekulturisme stod i fokus. Ut ifra dette perspektivet startet Troell, og en amerikansk psykoanalytiker, filmingen rundt om i Sverige.

Egenart

Ingmar Bergmann uttalte i 1977 «Jan Troell är för mig ett alldeles äkta, stort lysande geni. Han ger sig fan på någonting och han bryr sig inte om det är publikt eller inte … Han är en oerhört märkvärdig, fullkomligt originell och djupt inspirerande regissör».
Troell ha ofte blitt stemplet som en anakronistisk regissør i forhold til andre regissører fra 1960- og 1970-tallet. Han ble en tid beskyldt for å være en alt for lavmælt regissør i forhold til andre. Samtidig har han også blitt beskyldt for å være en alt for estetisk orientert regissør. Troell lar gjerne kameraet tale for seg selv.
Roing under Panamerikanske leker 1959

Roing under Panamerikanske leker 1959. Roing var med som en av nitten sporter i de tredje Panamerikanske leker 1959 som ble arrangert i Chicago i USA fra 27. august til 7. september. Det var sju roøvelser for menn. USA ble beste nasjon med seks gullmedaljer foran Uruguay med en.
Mona Lisa Smile

Mona Lisa Smile er en film som forteller om  studieåret 1953-54 på et Liberal Arts College kun for kvinner. Handlingsfokus er på en kvinnelig lærer (spilt av Julia Roberts) som kom fra vestkysten som  nettopp har begynt å undervise i «Kunsthistorie 101». 
Filmen tar opp problemer som kvinner møtte på den tiden i skjæringspunktet mellom det tradisjonelle (ektefelle, husmor, forbruker) og det moderne (uavhengig, yrkesutøvende, egen lykke fremfor konformisme).
Dramaet sparkes av konservative krefter som ser faremomenter i alt fra prevensjon, utradisjonelle holdninger til kunst, og oppmuntring av jentene til videre studier, og til karriere fremfor ekteskap.
Andre foruten Julia Roberts som spiller i filmen, er Kirsten Dunst, Julia Stiles, Maggie Gyllenhaal, Ginnifer Goodwin, Dominic West, Marcia Gay Harden og Topher Grace.
Scandia Konfeksjonsfabrikker

Scandia Konfeksjonsfabrikker AS var en tekstilbedrift i Østre Toten og senere i Oslo. Den ble etablert i 1947, og produserte dameklær. Den var blant de siste norske tekstilbedriftene som ble etablert.
Svenn Kristiansen

Politisk karriere

Svenn Erik Kristiansen begynte sin politiske karriere som lokalpolitiker på Furuset, og var leder for Furuset bydelsutvalg i perioden 1986–91. Han kom inn i bystyret i 1988 på varaplass, og ble fast medlem fra 1989, da som medlem i kultur- og utdanningskomiteen. Fra 1991 sto Kristiansen utenfor bystyret, men i 1995 kom han tilbake som varaordfører og leder for samferdsels- og miljøkomiteen. Fra 2003 var Kristiansen leder for helse- og sosialkomiteen. Etter Per Ditlev-Simonsens avgang, ble Kristiansen av Oslo bystyre 29. august 2007 valgt til ordfører, en posisjon han hadde frem til 17. oktober 2007, da Fabian Stang overtok posisjonen.
Han har markert seg som en mangeårig støttespiller av idretten, og har jobbet for utbygging av nye anlegg for breddeidretten i Oslo og som en aktiv pådriver for nye Bislett stadion. Kristiansen har også gjort seg bemerket som pådriver for en konkurranseutsatt eldreomsorg.
Kristiansen var i bystyreperioden 2007–2011 medlem av Oslo bystyres kontrollutvalg.
Los Quiroga-demningen

Los Quiroga-demningen er en demning med vannkraftstasjon nær byen La Banda i elva Dulce i provinsen Santiago del Estero i det nordlige Argentina. Jordfyllingsdammen er 7 meter høy og 390 meter lang, men inklusive brutto jordvoller er den 1 200 meter lang
Reservoaret er på 24,5 km², og har turbiner med installert vannkraftproduksjon på 148 MW. Anlegget ble ferdigstilt i 1956, med kraftproduksjon fra 1963. Det oppdemmede volumet er 399 millioner m³ på det maksimale.
Xenondioksid

Xenondioksid, eller xenon(IV) oksid, er et stoff av xenon og oksygen med formel XeO₂, som ble syntetisert i 2011. Det er syntetisert ved 0 °C ved hydrolyse av xenontetrafluorid (på 2,00 mol/L H₂, SO₄).

Egenskaper

XeO₂ er et gul-orange fast stoff. Det er en ustabil sammensettning, med en halveringstid på ca to minutter, disporposjonerer til XeO₃ og xenon gass. Dens struktur og identiteten ble bekreftet ved å kjøle den ned til -78 °C , slik at Raman spektroskopi kan bli utført før det dekomponerte.
Insomniafestivalen

Insomniafestivalen er en festival for elektronisk musikk som arrangeres årlig i Tromsø. Den første festivalen ble arrangert i 2002. Festival arrangeres i 2012 fra den 25. til 27. oktober.
Festivalen er sammen med Numusic i Stavanger den største og viktigste festivalen for elektronisk musikk i Norge.
Sentry Firewall

Sentry Firewall er en tidligere Linuxdistribusjon som var basert på Slackware. Distribusjonen kunne oppstartes via CD-ROM uten å ha noen harddisk, og hadde som oppgave å fungerer en brannmur.
Versjon 1.0.2 ble lansert 5. januar 2001.  Versjon 1.5.0-rc16 ble lansert 13. januar 2005.
Else Halling

Utdanning

Halling var utdannet fra Statens Håndverks -og Kunstindustriskole og fra Nini Stoltenbergs vevskole. Hun gjennomførte også studiereiser til Sverige, Danmark, Finland, Frankrike og Østerrike.

Kunsterisk virke

I 1922-25 underviste hun i vev i USA, før hun vendte tilbake til Norge og fortsatte å undervise her. Hun drev private vevskoler og underviste i vev i blant annet Drammen, Trondheim og Oslo fra 1925 til 1941. I 1941 ble hun lærer i billedvev ved Statens kvinnelige industriskole, en jobb hun forble i fram til 1963.
Da Statens kvinnelige industriskole ble rekvirert av tyskerne under andre verdenskrig flyttet Halling sitt verksted til Kunstindustrimuseet i Oslo. Det var her hun virkelig satt i gang med studiet av eldre tepper, blant annet Baldisholteppet, som førte til oppdagelsen av det unike uttrykket kombinasjonen av ull fra eldre norske saueraser og plantefarging gir. Også teknisk og metodisk gjorde hun nybrottsarbeid ved å gjeninnføre eldre teknikker i den samtidige vevtradisjonen.
I 1950 ble Norsk Billedvev A/S startet med Else Halling som kunstnerisk og faglig leder, en stilling hun fortsatte i fram til selskapet ble lagt ned i 1967. Under Hallings kreative ledelse stod Norsk Billedvev for en hel del monumentaloppgaver.
Da Oslo rådhus åpnet i 1950, var det med flere vevnader utført av Else Halling som en del av utsmykningen. Norsk Billedvev med Else Halling som leder sto også bak mange andre utsmykninger av offentlige institusjoner, slik som Stortinget, Slottet, Haugesund rådhus, i tillegg til vevnader til blant annet en rekke hotell, banker og kirker.

Utmerkelser

For sitt arbeid fikk hun Kongens fortjenstmedalje i gull og ble i 1967 utnevnt til ridder av 1. klasse av St. Olavs orden.
OrangeFS

OrangeFS er et fritt og åpent regneklyngefilsystem som oppstod i 2007 som etterfølgeren til Parallel Virtual File System. Det er et distribuert filsystem som fordeler data mellom flere tjenere og sørger for at flere oppgaver har en samtidig aksess til en parallell applikasjon. OrangFS ble konstruert for bruk i større regneklynger, til bruk for selskaper, universiteter, nasjonale laboratorier og lignende institusjoner verden over.
OrangeFS ble tilføyd Linuxkjernen i versjon 4.6 den 15. mai 2016.
Paratimiola

Utseende

En liten, brunlig trebukk. Antennene er tynne og noe lengre enn kroppen. Pronotum er tønneformet uten tenner på sidene. Dekkvingene er jevnbrede, med en bredt, mørkbrunt, lyskantet tverrbånd. På beina er lårene klubbeformede, leggene påfallende spinkle.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten lever i Laos.
Sebastián Riep

Karriere

Sebastián Riep startet sin profesjonelle karriere i River Plate i 1995. Han har også spilt for chilenske lag, japanske lag, greske lag, venezuelanske lag‎, ecuadorianske lag og colombianske lag.
Operalia, The World Opera Competition

Operalia, The World Opera Competition er en internasjonal konkurranse for operasangere. Konkurransen er stiftet og ledes av den spanske operasangeren Plácido Domingo. Formålet med konkurransen er å oppdage unge, lovende operasangere og hjelpe dem i gang med en sangkarriere:
«My purpose in Operalia is to help identify not only the best voices, but also to discover those singers whose personalities, characters and powers of interpretation show that they have the potential to become complete artists. Individuals such as these become tomorrow’s stars.»
– Plácido Domingo
Konkurransen avholdes i en ny by hvert år. Deltagerne må være mellom 18 og 32 år.
I 2015 vant norske Lise Davidsen førsteprisen i klassen for kvinner. Hun vant også the Birgit Nilsson Prize og publikumsprisen the Rolex Audience Prize.
Breivikeidet

Breivikeidet (nordsamisk: Guohcavuopmi) er ei bygd og et dalføre i Tromsø kommune. Navnet brukes både om Breivikelvas dalføre, som strekker seg fra Ullsfjorden i øst til Fagernes ved Ramfjorden i vest, og om bygda som ligger lengst øst ved Ullsfjorden. Bygda Breivikeidet ligger rundt 40 km sørøst for Tromsø sentrum (kjørelengde 50 km). I 2015 hadde grunnkretsen Breivika 48 innbyggere, og grunnkretsen Ullsfjordmoane, som omfatter området mellom Breivikeidet bru og Fv51, hadde 61 innbyggere.
Fylkesvei 91 går langs hele dalføret, med fergeforbindelse videre østover til Svensby i Lyngen kommune. Fra Hov, 3 km fra fergeleiet, går Fv51 sørover gjennom Nakkedalen til Sjursnes og de øvrige bygdene på vestsida av Sørfjorden.
På Breivikeidet ligger Tromsø golfpark, verdens nordligste 18-hulls golfbane. Ved munningen av Breivikelva mot Ullsfjorden ligger Sandbukta naturreservat.
Horizocerus

Etymologi

Slektsnavnet Horizocerus er sammensatt av de to greske uttrykkene horizō (ὁριζω = grense, avgrenset, begrenset) og kerōs (κερως = horn). Typebeskrivelsen ble opprinnelig utført på H. hartlaubi og beskriver det forholdsvis rette nebbet, med svært begrenset hjelm med skarp kjøl, som denne arten har.
Skafott

Skafott (gjennom lavtysk, fra fransk, antatt opphav i latinske catafalicum; beslektet med katafalk) er et stillas eller reisverk hvor henrettelser finner sted. Betegnelse henviser til eldre forhold.  Dersom skafottet var tilknyttet en galge, kunne gulvet ha fallemmer. Ordet brukes også tidvis som betegnelse på et rettersted.
Henrettelser ble gjort i offentligheten som advarsel mot å begå forbrytelser, og samtidig demonstrere myndighetenes autoritet. Det fungerte også som en form for odiøs underholdning for massene, og i denne hensikten var skafottet bygd opp som et stillas ved en forhøyning slik at publikum skulle kunne se.
Foreningen Norges døvblinde

Foreningen Norges døvblinde (forkortet FNDB), er en interesse- og serviceorganisasjon av og for døvblinde og syns- og hørselshemmede i Norge. Organisasjonen skiller seg fra Norges Blindeforbund og Norges Døveforbund ved at den er tilrettelagt for personer med kombinasjonshemminger innen syn og hørsel. 
Foreningen ble stiftet 13. oktober i 1957, etter at prest og dikter Ragnvald Hammer etablerte et årlig stevne for døvblinde. Stevnet gav grunnlaget for at de døvblinde kunne samles også med egen interesseorganisasjon. Fra 2009 ble Foreldreforeningen for døvblinde innlemmet i foreningen, og medlemmene omfatter nå alle grupper døvblinde, og syns- og hørselshemmede, både de som er født med en kombinert syns- og hørselshemming og de som har fått det senere i livet.